25. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ. 415/39/55230 της 6 Ιουν. /2 Ιουλ.  1975  (ΦΕΚ Β΄ 707) Περί εγγραφής και φοιτήσεως αλλοδαπών εις Ανωτέρας Ιδιωτικάς Επαγγελματικάς Σχολάς Έχοντες υπ’ όψει: 1.Τας διατάξεις του Ν.Δ. 4564/1966 «περί κυρώσεως πράξεων του Υπουργικού Συμβουλίου, αποφάσεων του Υπουργού Εθνικής Παιδείας και Θρησκευμάτων και περί ρυθμίσεως των Δημοσίων Σχολών Υπομηχανικών. 2.Την υπ’ αριθ. 1871/1973 υπουργικήν απόφασιν «περί του Κανονισμού Οργανώσεως και λειτουργίας των Δημοσίων και Ιδιωτικών Ανωτέρων Επαγγελματικών Σχολών». 3.Το υπ’ αριθ. Φ 1363/4/ΑΣ/1044/7.6.1974 έγγραφον του Υπουργείου Εξωτερικών. 4.Την ανάγκην καθορισμού των όρων και προϋποθέσεων εγγραφής και φοιτήσεως αλλοδαπών εις τας Ανωτέρας Ιδιωτικάς Επαγγελματικάς Σχολάς της ημεδαπής, αποφασίζομεν: 1.Επιτρέπεται η εγγραφή εις τας εν Ελλάδι λειτουργούσας Ανωτέρας Ιδιωτικάς Επαγγελματικάς Σχολάς αρμοδιότητος Υπουργείου Εθνικής Παιδείας και Θρησκευμάτων σπουδαστών αλλοδαπής υπηκοότητος υπό τους κάτωθι όρους και προϋποθέσεις: α) Οι ενδιαφερόμενοι δέον να κέκτηνται προσόντα σπουδών, αντίστοιχα προς τα υπό της κειμένης νομοθεσίας απαιτούμενα δια την εγγραφήν εις τας Ανωτέρας Ιδιωτικάς Επαγγελματικάς Σχολάς των Ελληνικής υπηκοότητος σπουδαστών. Περί της αντιστοιχίας των προσόντων σπουδών αποφαίνεται ο Γενικός Διευθυντής Επαγγελματικής Εκπαιδεύσεως μετά γνώμην του Συλλόγου των καθηγητών της Ανωτέρας Σχολής Τεχνολόγων Μηχανικών του ΚΑΤΕ Αθηνών, εξετάζοντος τα προσαγόμενα αναγκαία εκάστοτε δικαιολογητικά. β) Οι υποψήφιοι δέον να γνωρίζουν την Ελληνικήν γλώσσαν εις βαθμόν επιτρέποντα την παρακολούθησιν των μαθημάτων. Περί της ικανότητος των υποψηφίων όπως ανταποκριθούν εις τας ως άνω απαιτήσεις αποφαίνεται 3μελής, εξ αρμοδίων εκπαιδευτικών, επιτροπή συγκροτουμένη υπό αρμοδίου Γενικού Επιθεωρητού Επαγγελματικής Εκπαιδεύσεως και εν ελλείψει τούτου υπό του οικείου Επιθεωρητού Επαγγελματικής Εκπαιδεύσεως. Δια την εκμάθησιν της Ελληνικής γλώσσης υπό των μη γνωριζόντων ταύτην συμφώνως προς τα εκάστοτε οριζόμενα, οργανούται παρ’ εκάστη Σχολή, παρ’ η προτίθενται να φοιτήσουν αλλοδαποί, μερίμνη του Διευθυντού της Σχολής, ειδικόν τμήμα εκμαθήσεως της Ελληνικής γλώσσης τουλάχιστον εξαμήνου διάρκειας. Οι φοιτώντες εις το τμήμα τούτο υποβάλλονται μετά το πέρας της Εκπαιδεύσεως εις δοκιμασίαν ενώπιον επιτροπής, συγκροτουμένης υπό (Αντί της σελ. 576,225) Σελ. 576,225(α) Τεύχος 631 – Σελ. 115 Ιδιωτικές Επαγγελματικές Σχολές 32.Ζ.η.24-25 του αρμοδίου Γενικού Επιθεωρητού Επαγγελματικής Εκπαιδεύσεως και εν ελλείψει τούτου υπό του οικείου Επιθεωρητού Επαγγελματικής Εκπαιδεύσεως, και δύο εκπαιδευτικών Δημοσίας Εκπαιδεύσεως προτιμωμένων εν προκειμένων των εκπαιδευτικών των Δημοσίων Επαγγελματικών σχολών των κεκτημένων πτυχίον Ανωτάτης Εκπαιδεύσεως. 2.Ο αριθμός των δικαιουμένων να εγγραφούν εις Ανωτέρας Ιδιωτικάς Επαγγελματικάς σχολάς καθορίζεται υπό των εκάστοτε προβλεπομένων διατάξεων περί εγγραφής αλλοδαπών σπουδαστών. 3.Εις τους ευδοκίμως αποφοιτώντας εκ των σχολών και επιτυχώς μετέχοντας των διεξαγομένων πτυχιακών εξετάσεων απονέμονται οι αυτοί τίτλοι σπουδών προς τους χορηγουμένους εις τους Ελληνικής υπηκοότητος σπουδαστάς, κατά τα υπό των κειμένων διατάξεων οριζόμενα. Η παρούσα δημοσιευθήτω δια της Εφημερίδος της Κυβερνήσεως 